PATVIRTINTA

Kelmės rajono socialinių paslaugų centro

direktoriaus 2021 m. gruodžio 30 d. įsakymu Nr. V-377

**KELMĖS RAJONO SOCIALINIŲ PASLAUGŲ CENTRO**

**VAIRUOTOJO-SOCIALINIO DARBUOTOJO PADĖJĖJO**

**PAREIGYBĖS APRAŠYMAS**

### **I SKYRIUS**

### **PAREIGYBĖ**

1. Vairuotojo-socialinio darbuotojo padėjėjo pareigybė (pareigybės kodas – 832203 ir 341205) priskiriama kvalifikuotų darbuotojų grupei.

2. Pareigybės lygis – C.

3. Vairuotojo-socialinio darbuotojo padėjėjo pareigybės tikslas – Kelmės rajono socialinių paslaugų centrui (toliau – Centrui) priklausančio specialios paskirties automobilio, skirto vežioti neįgaliuosius, bei tarnybinių automobilių vairavimas, techninės pagalbos priemonių parvežimas iš Techninės pagalbos neįgaliesiems centro, reikalingos techninės pagalbos priemonių pristatymas į seniūnijas ir grąžinamų priemonių surinkimas iš jų

4. Vairuotojas-socialinio darbuotojo padėjėjas tiesiogiai pavaldus Centro direktoriaus pavaduotojui.

### **II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Vairuotojas-socialinio darbuotojo padėjėjas privalo:

5.1. turėti ne žemesnį kaip vidurinį išsilavinimą ir būti išklausęs 40 valandų įžanginius socialinio darbuotojo padėjėjo mokymus arba būti įgijęs socialinio darbuotojo išsilavinimą;

5.2. turėti „B“ kategorijos vairuotojo pažymėjimą (privalumas – C1 kategorija);

5.3. turėti medicinos įstaigos leidimą atlikti darbą bei ne mažesnę kaip 5 metų vairuotojo darbo patirtį;

5.4. žinoti Lietuvos Respublikos įstatymus, Vyriausybės nutarimus, Socialinės apsaugos ir darbo bei Sveikatos apsaugos ministerijų įsakymus, rajono savivaldybės tarybos sprendimus, mero potvarkius, administracijos direktoriaus bei Centro direktoriaus įsakymus, Centro vidaus tvarkos taisykles bei kitus teisės aktus, reglamentuojančius saugų eismą;

5.5 išmanyti kelių eismo taisykles, vežant žmones ir bagažą, žinoti LR Žmonių saugos darbe įstatymą;

5.6. žinoti automobilio mechanizmų ir prietaisų paskirtį, sandarą, išdėstymą, gedimo požymius ir priežastis, techninės priežiūros tvarką ir priemones, jų atlikimo nuoseklumą ir terminus;

5.7. žinoti pagalbos telefono numerį, elgesio kultūros pagrindus,

5.8. mokėti tinkamai pildyti reikalingus dokumentus;

5.9. žinoti saugos ir sveikatos darbe, priešgaisrinės saugos ir aplinkos apsaugos reikalavimus, išmanyti pirmosios medicininės pagalbos suteikimo būdus;

5.10. laikytis konfidencialumo, informaciją apie Centro veiklą teiki tik įstatymų numatytais atvejais;

5.11. vadovautis LR įstatymais, darbo tvarkos taisyklėmis, darbuotojų saugos instrukcijomis, šia pareigine instrukcija;

5.12. būti pareigingas, atsakingas, sąžiningas, darbštus, gebėti bendrauti.

### **III SKYRIUS**

### **ŠIAS PAREIGAS EINANČIO DARBUOTOJO FUNKCIJOS**

6. Vairuotojas-socialinio darbuotojo padėjėjas vykdo šias funkcijas:

6.1. prižiūri jam priskirtus tarnybinius automobilius;

6.2. laikosi saugaus eismo reikalavimų, užtikrina keleivių saugumą, laiku juos nuveža į paskirtą vietą;

6.3. padeda transporto paslaugos gavėjams įlipti ir išlipti iš specialios paskirties automobilio, įstumia ir išstumia vežimėliuose sėdinčius neįgaliuosius specialiu takeliu;

6.4. parveža techninės pagalbos priemones iš Techninės pagalbos neįgaliesiems centro, specialisto, atsakingo už techninės pagalbos priemonių išdavimą, pavedimu pristato ir surenka grąžintas priemones iš seniūnijų, prireikus padeda sustatyti, surinkti techninės pagalbos priemones kliento namuose;

6.5. darbo metu privalo turėti: vairuotojo pažymėjimą, transporto priemonės registracijos liudijimą ir techninės apžiūros taloną bei privalomąjį transporto priemonių draudimo liudijimą;

6.6. rūpinasi Centro automobilių tvarkingumu bei švara, laiku, tvarkingai ir teisingai pildo kelionės lapus;

6.7. tvarko automobilių garažą, nelaiko jame kuro ir tepalų atsargų;

6.8. nuvykus į paskirtą vietą, palydi ligonius ir neįgaliuosius;

6.9. atlieka smulkų techninės pagalbos priemonių remontą;

6.10. įvykus nelaimingam atsitikimui, suteikia nukentėjusiajam pirmąją medicininę pagalbą ir apie įvykį praneša greitajai medicininei pagalbai, policijai, Centro direktoriui;

6.11. vykdo kitus Centro direktoriaus nurodymus.

**IV SKYRIUS**

**ATSAKOMYBĖ**

7. Vairuotojas-socialinio darbuotojo padėjėjas atsako:

7.1. už saugų keleivių vežimą;

7.2. už automobilio eksploatavimo ir parkavimo reikalavimų vykdymą;

7.3. už avarijas, nelaimingus atsitikimus, padarytus dėl jo kaltės;

7.4. už kelių eismo taisyklių nesilaikymą, saugos ir sveikatos darbe, priešgaisrinės saugos, aplinkos apsaugos reikalavimų pažeidimus;

7.5. už teisingą dokumentų užpildymą;

7.6. už automobilio vairavimą neblaiviam ar apsvaigus nuo narkotinių medžiagų;

7.7. už žalą, padarytą Centrui dėl savo kaltės ar neatsargumo;

7.8. už šiuose pareiginiuose nuostatuose numatytų funkcijų vykdymą;

7.9. už informacijos, susijusios su socialinių paslaugų gavėjų interesais, konfidencialumą;

7.10. už profesinės etikos normų nesilaikymą;

7.11. už savo pareigų nevykdymą, netinkamą vykdymą, darbo drausmės pažeidimus atsako

Lietuvos Respublikos įstatymų nustatyta tvarka.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)